ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ЧЕЧИМ

	2023-жылдын «27» декабры
	       № 188
	   Москва шаары




Евразия экономикалык комиссиясынын Коллегиясынын айрым чечимдерине өзгөртүүлөрдү киргизүү жөнүндө

2014-жылдын 15-августундагы Транспорт каражатынын паспортунун (транспорт каражатынын шассисинин паспортунун) жана өзү жүрүүчү машинанын жана техниканын башка түрлөрүнүн паспортунун бирдиктүү формаларын киргизүү жана электрондук паспорттор тутумун уюштуруу жөнүндө макулдашуунун 3-беренесинин биринчи абзацына жана 
4-беренесинин экинчи абзацына ылайык Евразия экономикалык комиссиясынын Коллегиясы чечти:
1.  Евразия экономикалык комиссиясынын Коллегиясынын чечимдерине тиркемеге ылайык өзгөртүүлөр киргизилсин.
2.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет жана 2024-жылдын 1-январынан тартып келип чыккан укуктук мамилелерге жайылтылат.


	Евразия экономикалык комиссиясынын
                Коллегиясынын төрагасы
	
  М. Мясникович

Евразия экономикалык комиссиясынын Коллегиясынын 
чечимдерине киргизилүүчү 
ӨЗГӨРТҮҮЛӨР

1.  Евразия экономикалык комиссиясынын Коллегиясынын 
2015-жылдын 1-сентябрындагы № 112 Чечими менен бекитилген Евразия экономикалык бирлигине мүчө мамлекеттердин ыйгарым укуктуу органдарынын (уюмдарынын) жана транспорт каражаттарынын (транспорт каражаттарынын шассисинин), өзү жүрүүчү машиналардын жана техниканын башка түрлөрүнүн паспортторун (электрондук паспортторун) 
жол-жоболоштурууну жүзөгө ашыруучу транспорт каражаттарын (транспорт каражаттарынын шассисин), өзү жүрүүчү машиналардын жана техниканын башка түрлөрүн даярдоочу уюмдардын бирдиктүү реестрин түзүү жана жүргүзүү тартибинин 5-пунктунун «г» пунктчасындагы жана 7-пунктунун «в» пунктчасынданы «2023-жылдын 31-декабрына чейин» деген сөздөр 
«2024-жылдын 31-декабрына чейин» деген сөздөр менен алмаштырылсын.
2.  Евразия экономикалык комиссиясынын Коллегиясынын 
2015-жылдын 22-сентябрындагы № 122 чечими менен бекитилген Транспорт каражаттарынын электрондук паспортторунун (транспорт каражаттарынын шассисинин электрондук паспортторунун) жана өзү жүрүүчү машиналардын жана техниканын башка түрлөрүнүн электрондук паспортторунун тутумдарынын иштөө тартибинин 21-пунктунун «а» пунктчасынын экинчи абзацындагы «2023-жылдын 31-декабрына чейин» деген сөздөр 
«2024-жылдын 31-декабрына чейин» деген сөздөр менен алмаштырылсын.

			


